ddrg/super_eurlex huggingface dataset:
Det Økonomiske og Sociale udvalgs udtalelse om »Forslag til Rådets direktiv om ændring af direktiv 66/400/EØF, 66/401/EØF, 66/402/EØF, 66/403/EØF, 69/208/EØF, 70/457/EØF og 70/458/EØF om handel med bederoefrø, frø af foderplanter, sædekorn, læggekartofler, frø af olie- og spindplanter og grøntsagsfrø og om den fælles sortsliste over landbrugsplantearter« (98/C 73/10)

Rådet for Den Europæiske Union besluttede den 11. september 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Staffan Nilsson til ordfører. Sektionen vedtog sin udtalelse den 7. november 1997.

Det Økonomiske og Sociale Udvalg vedtog på sin 350. plenarforsamling af 10. og 11. december 1997, mødet den 10. december 1997, med 106 stemmer for, 2 stemmer imod og 5 stemmer hverken for eller imod følgende udtalelse.

1. Kommissionens forslag

1.1. Kommissionen foreslår, at de forsøg, der siden 1989 har været tilladt med henblik på at forenkle og forbedre procedurerne for officiel certificering af »certificeret frø«, gøres permanente. Kommissionens forslag indebærer således, at de berørte direktiver ændres.

1.2. Endvidere foreslås det, at det skal gøres lettere at optage nye arter og foretage ændringer på sortslisten. Dette er nødvendigt pga. den udvikling, der er sket gennem krydsning af arter, hvilket giver nye navne og hybrider.

2. Bemærkninger til Kommissionens forslag

2.1. ØSU bifalder Kommissionens forslag.

2.2. Forslaget ligger i forlængelse af den ordning, der på forsøgsbasis og med gode resultater har været benyttet gennem flere år.

2.3. Markinspektioner er en af de vigtigste kontrolforanstaltninger i certificeringssystemet. Såvel den officielle som den ikke-officielle markinspektion skal derfor foregå på et objektivt og uafhængigt grundlag, der sikrer et pålideligt resultat.

2.3.1. Resultaterne af den ikke-officielle markinspektion skal bekræftes af den kompetente certificeringsmyndighed.

2.4. Kommissionens forslag kan siges at tage højde for dette ved at opstille detaljerede regler for den forenkling, der nu foreslås gjort permanent.

Bruxelles, den 10. december 1997.

Tom JENKINS

Formand for Det Økonomiske og Sociale Udvalg
Berigtigelse til Det Økonomiske og Sociale Udvalgs udtalelse om Kommissionens forslag til Rådets forordning (EF) om fælles regler og procedurer for forsendelser af visse typer affald til en række lande, der ikke er medlemmer af OECD (De Europæiske Fællesskabers Tidende C 214 af 10. juli 1998) (98/C 361/09)

Side 75, punkt 2.4.:

i stedet for: »Endelig tilslutter ØSU sig Europa-Parlamentets anmodning om, at visse former for affald, især tekstiler, som har undergået en passende forarbejdning og behandling, ikke længere klassificeres som affald, således at de kan indgå i den normale frie varehandel.«

læses: »Endelig henstiller ØSU, at visse former for affald, især tekstiler, som har undergået en passende forarbejdning og behandling, ikke længere klassificeres som affald, således at de kan indgå i den normale frie
Det Økonomiske og Sociale Udvalgs udtalelse om »Kommissionens forslag til Europa-Parlamentets og Rådets direktiv om ændring af Rådets direktiv 95/69/EF om betingelser og bestemmelser for godkendelse og registrering af visse foderstofvirksomheder og mellemhandlere« () (98/C 129/13)

Rådet for Den Europæiske Union besluttede den 9. september 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Kenneth J. Gardner til ordfører. Sektionen vedtog sin udtalelse den 5. februar 1998.

Det Økonomiske og Sociale Udvalg vedtog på sin 352. plenarforsamling af 25. og 26. februar 1998, mødet den 25. februar 1998, med 83 stemmer for, 2 imod og 4 hverken for eller imod, følgende udtalelse.

1. Generelle bemærkninger

1.1. Forslaget er en logisk forlængelse af det eksisterende direktiv om fodertilskud.

1.2. ØSU henviser til punkt 1 og 1.1 i R/CES 1497/97.

2. Detaljerede bemærkninger

2.1. Kapitel I.2.(b), 6.2

Alle landmænd og leverandører skal registrere modtagelsen, leveringsdatoen og den nøjagtige mængde af fodertilskud, der anvendes på bedriften. Denne bestemmelse er alt for bureaukratisk. Kommissionen eller Rådet bør undersøge, hvorledes den gældende praksis er i medlemsstaterne.

Bruxelles, den 25. februar 1998.

Tom JENKINS

Formand for Det Økonomiske og Sociale Udvalg

() EFT C 300 af 1.10.1997, s. 10.
Det Økonomiske og Sociale Udvalgs udtalelse om »Kommissionens forslag til Rådets forordning (EF) om finansiering af den fælles landbrugspolitik« (98/C 95/13)

Rådet for Den Europæiske Union besluttede den 17. december 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at overdrage det forberedende arbejde til Dario Mengozzi som hovedordfører.

Det Økonomiske og Sociale Udvalg vedtog på sin 351. plenarforsamling af 28. og 29. januar 1998, mødet den 28. januar 1998, med 74 stemmer for og 5 hverken for eller imod, følgende udtalelse.

1. ØSU godkender Kommissionens forslag om at kodificere forordningerne om finansiering af den fælles landbrugspolitik.

2. Med dette forslag sammenskriver Kommissionen i en enkelt tekst grundforordningen (EØF) nr. 729/79 og de mange efterfølgende ændringsakter. Forslaget indeholder ingen substansændringer, men kun de formelle ændringer, selve kodifikationen kræver.

3. ØSU minder om, at det flere gange har anmodet om en kodificering af fællesskabslovgivningen, da dette er vigtigt for at gøre den fælles landbrugspolitik klar og forståelig for sektorens aktører.

Bruxelles, den 28. januar 1998.

Tom JENKINS

Formand for Det Økonomiske og Sociale Udvalg
Det Økonomiske og Sociale udvalgs udtalelse om »Kommissionens forslag til Rådets forordning (EF) om gensidig anerkendelse af registreringslandets kendingsbogstaver for motorkøretøjer og påhængskøretøjer dertil, ved kørsel inden for Fællesskabet« (98/C 95/08)

Rådet for Den Europæiske Union besluttede den 5. august 1997 under henvisning til EF-traktatens artikel 75 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Transport og Kommunikation, som udpegede Gabriel García Alonso til ordfører. Sektionen vedtog sin udtalelse den 16. december 1997.

Det Økonomiske og Sociale Udvalg vedtog på sin 351. plenarforsamling af 28. og 29. januar 1998, mødet den 28. januar 1998, med 111 stemmer for, 1 imod og 3 hverken for eller imod, følgende udtalelse.

1. Indledning

1.1. Den frie bevægelighed for personer og varer er grundlæggende rettigheder i EU i henhold til traktaterne.

2. Kommissionens forslag

2.1. Fællesskabsretten indeholder en række forskrifter, som tillader fri færdsel for biler inden for EU's område.

2.2. I nogle af medlemsstaterne er der imidlertid stadig andre bestemmelser i kraft, som har hjemmel i Wiener-konventionen om vejtrafik ().

2.3. Forslagets formål er, at medlemsstater, der med henvisning til Wiener-konventionens artikel 37 kræver, at køretøjer, der er registreret i en anden medlemsstat, er forsynet med kendingsbogstaver, når de benyttes på dens område, også anerkender kendingsmærket, når det er udformet i overensstemmelse med forskrifterne i bilaget til nærværende forordning.

3. Konklusion

3.1. ØSU støtter uforbeholdent Kommissionens forslag, da det er med til at lette samfærdslen og den frie bevægelighed for personer i EU. Dermed fremmes virkeliggørelsen af det indre marked.

Bruxelles, den 28. januar 1998.

Tom JENKINS

Formand for Det Økonomiske og Sociale Udvalg

() Konvention om vejtrafik, udfærdiget i Wien den 8. november 1968, herunder ændringer, der er trådt i kraft den 3. september 1993. FN's økonomiske kommission for Europa.
Det Økonomiske og Sociale Udvalgs udtalelse om:

- »Kommissionens forslag til Rådets direktiv om udvidelse af Rådets direktiv 97/81/EF af 15. december 1997 om rammeaftalen vedrørende deltidsarbejde, der er indgået af UNICE, CEEP og EFS, til at omfatte Det Forenede Kongerige Storbritannien og Nordirland«, og - »Kommissionens forslag til Rådets direktiv om udvidelse af Rådets direktiv 97/80/EF af 15. december 1997 om bevisbyrde i forbindelse med forskelsbehandling på grundlag af køn til at omfatte Det Forenede Kongerige Storbritannien og Nordirland« (98/C 157/15)

Rådet for Den Europæiske Union besluttede den 17. marts 1998 under henvisning til EF-traktatens artikel 100 at anmode om Det Økonomiske og Sociale Udvalgs udtalelse om de ovennævnte emner.

Det forberedende arbejde henvistes til ØSU's Sektion for Social-, Familie-, Uddannelses- og Kulturspørgsmål. Under arbejdet udpegede ØSU Ada Maddocks til hovedordfører (forretningsordenens artikel 20 og 50).

Det Økonomiske og Sociale Udvalg vedtog på sin 353. plenarforsamling af 25. og 26. marts 1998, mødet den 25. marts 1998, med 52 stemmer for, 1 imod og 1 hverken for eller imod, følgende udtalelse.

På linje med den tidligere positive udtalelse () om udvidelse af direktiverne om henholdsvis europæiske samarbejdsudvalg og forældreorlov til også at omfatte Det Forenede Kongerige hilser Det Økonomiske og Sociale Udvalg det velkommen, at Det Forenede Kongerige tiltræder de sociale og arbejdsmarkedsmæssige bestemmelser i den nye traktat. Det støtter derfor Kommissionens to forslag.

Bruxelles, den 25. marts 1998.

Tom JENKINS

Formand for Det Økonomiske og Sociale Udvalg

() EFT C 19 af 21.1.1998.
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EF) nr. 1868/94 om en kvoteordning for produktionen af kartoffelstivelse« (98/C 129/17)

Rådet for Den Europæiske Union besluttede den 26. januar 1998 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

ØSU udpegede Nikolaos Lerios til som hovedordfører at varetage det forberedende arbejde.

Det Økonomiske og Sociale Udvalg vedtog på sin 352. plenarforsamling af 25. og 26. februar 1998, mødet den 26. februar 1998, med 47 stemmer for, ingen imod og 1 stemme hverken for eller imod, følgende udtalelse.

1. Kommissionsdokumentets hovedpunkter

1.1. Formålet med dette forordningsforslag er at fordele den treårige kvote mellem de medlemsstater, hvor der produceres kartoffelstivelse, for 1998/1999, 1999/2000 og 2000/2001 på grundlag af Kommissionens beretning til Rådet om kvoteordningen for kartoffelstivelse, idet forordning (EF) nr. 1868/94 skal ændres med henblik herpå.

1.2. Forordningen viderefører i tre år de eksisterende kvoter, idet der tages hensyn til den endelige integrering i den tyske kvote af reservemængden på 104 554 ton.

1.3. For hver stivelsesfabrik i hver medlemsstat vil der i givet fald blive taget højde for eventuelle overskridelser, der er forekommet i produktionsåret 1997/1998, jf. fleksibilitetsklausulen i artikel 6, stk. 2.

2. Generelle bemærkninger

2.1. Som anført i punkt 1 ovenfor ændrer det foreliggende forordningsforslag kun artikel 2 i forordning (EF) nr. 1868/94. De øvrige medlemsstaters kvoter og fleksibilitetsmargenen berøres ikke.

2.2. Det fremgår af Kommissionens beretning, at forordning (EF) nr. 1868/94 overholdes fuldt ud, både hvad angår den tyske reserves anvendelse og de nuværende kvoters håndhævelse igennem tre år.

3. Konklusion

ØSU godkender Kommissionens forslag til Rådets forordning.

Bruxelles, den 26. februar 1998.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter (kodificeret udgave)« (98/C 129/18)

Rådet for Den Europæiske Union besluttede den 24. februar 1998 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at overdrage det forberedende arbejde til Leif Nielsen som hovedordfører.

Det Økonomiske og Sociale Udvalg vedtog på sin 352. plenarforsamling af 25. og 26. februar 1998, mødet den 26. februar 1998, med 53 stemmer for, 1 stemme imod og 1 hverken for eller imod, følgende udtalelse.

1. ØSU godkender Kommissionens forslag om at kodificere forordningerne om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter.

2. Med dette forslag sammenskriver Kommissionen i en enkelt tekst grundforordningen (EF) nr. 3699/93 og ændringsretsakterne hertil. Forslaget indeholder ingen substansændringer, men kun de formelle ændringer, selve kodifikationen kræver.

3. ØSU minder om, at det flere gange har anmodet om en kodificering af fællesskabslovgivningen, da dette er vigtigt for at gøre den fælles fiskeripolitik klar og forståelig for sektorens aktører.

Bruxelles, den 26. februar 1998.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets direktiv om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (kodificeret udgave)« (98/C 129/08)

Rådet for Den Europæiske Union besluttede den 24. februar 1998 under henvisning til EF-traktatens artikel 43 og 198 at anmode om Det Økonomiske og Sociale Udvalg udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Joseph Ballé til ordfører. Sektionen vedtog sin udtalelse den 5. februar 1998.

Det Økonomiske og Sociale Udvalg vedtog på sin 352. plenarforsamling af 25. og 26. februar 1998, mødet den 25. februar 1998, med 120 stemmer for, ingen imod og 2 hverken for eller imod, følgende udtalelse.

1. Den 5. december 1997 fremlagde Kommissionen et forslag til kodifikation af Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter og planteprodukter og mod deres spredning inden for Fællesskabet. Dette direktiv er ændret flere gange og ofte i væsentlig grad. Derfor bør der af klarheds- og rationalitetshensyn foretages en kodifikation.

2. Da der er tale om en konstitutiv og officiel kodifikation, som ikke omfatter substansændringer, og som kun har til formål at udforme en klar og let tilgængelig tekst, accepterer ØSU den fremskyndede arbejdsmetode, der blev fastsat ved en interinstitutionel aftale af 20. december 1994, og godkender hermed Kommissionens forslag.

Bruxelles, den 25. februar 1998.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om den fælles markedsordning for fåre- og gedekød (kodificeret version)« (98/C 214/19)

Rådet for Den Europæiske Union besluttede den 27. marts 1998 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Leopoldo Quevedo Rojo til ordfører. Sektionen vedtog sin udtalelse den 2. april 1998.

Det Økonomiske og Sociale Udvalg vedtog på sin 354. plenarforsamling den 29. og 30. april 1998, mødet den 29. april 1998, med 113 stemmer for, 1 imod og 7 hverken for eller imod, følgende udtalelse.

1. ØSU godkender Kommissionens forslag om at kodificere Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød.

2. Forordningen er ændret gennemgribende flere gange. Den foreslåede kodifikation er derfor fornuftig og skaber klarhed.

3. ØSU udtrykker endvidere tilfredshed med, at Rådet med forslaget imødekommer et krav, som ØSU flere gange har bragt på bane.

Bruxelles, den 29. april 1998.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Europa-Parlamentets og Rådets direktiv om ændring af Rådets direktiv 97/12/EF af 17. marts 1997 om ændring og ajourføring af direktiv 64/432/EØF om veterinærpolitimæssige problemer ved handel inden for Fællesskabet med kvæg og svin« () (98/C 407/41)

Rådet for Den Europæiske Union besluttede den 4. september 1998 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Cornelius Scully til ordfører. Sektionen vedtog sin udtalelse den 23. juli 1998.

Det Økonomiske og Sociale Udvalg vedtog på sin 357. plenarforsamling den 9. og 10. september 1998, mødet den 9. september 1998, med 112 stemmer for, 2 imod og 4 hverken for eller imod følgende udtalelse.

Formålet med forslaget er at give medlemsstaterne en rimelig frist til at omsætte de nye bestemmelser om kontrol og overvågning af kvægtuberkulose, kvægbrucellose og enzootisk kvægleukose.

ØSU støtter forslaget uden forbehold.

Bruxelles, den 9. september 1998.

Tom JENKINS

Formand for Det Økonomiske og Sociale Udvalg

() EFT C 217 af 11.7.1998, s. 21.
Det Økonomiske og Sociale Udvalgs udtalelse om »Kommissionens udkast til Rådets beslutning om en procedure for information og konsultation vedrørende udgifterne til råolie og forbrugerpriserne på olieprodukter i Fællesskabet« (98/C 407/28)

Rådet for Den Europæiske Union besluttede den 13. juli 1998 under henvisning til EF-traktatens artikel 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Energi, Kernekraft og Forskning, som udpegede Nikolaos Lerios til ordfører. Sektionen vedtog sin udtalelse den 22. juli 1998.

Det Økonomiske og Sociale Udvalg vedtog på sin 357. plenarforsamling af 9. og 10. september 1998, mødet den 9. september 1998, med 120 stemmer for og 1 imod, følgende udtalelse.

1. Kommissionen forelægger et forslag til nyt direktiv, som erstatter direktiv 76/491/EØF og tjener som retsgrundlag for den olieprisbulletin, som Kommissionen har udsendt siden 1979.

2. Kommissionen begrunder forslaget med følgende:

- det opfylder målsætningerne i EU's energipolitik;

- det forbedrer gennemsigtigheden på oliemarkedet, idet der med mellemrum oplyses om forbrugerpriserne på olieprodukter (med og uden skatter og afgifter);

- det tilpasser den nugældende lovgivning i energisektoren til de forhold, der hersker på oliemarkedet (EU-traktatens artikel 213);

- det er en opfølgning af den beslutning, som gruppen af oliepriseksperter traf den 16. april 1997 om at give olieprisbulletinen et retsgrundlag;

- det garanterer pålideligheden af de oplysninger, som medlemsstaterne indhenter hos olieselskaberne.

3. ØSU godkender Kommissionens forslag, idet det anses for på sin plads:

- at give olieprisbulletinen et retsgrundlag, da denne bulletin igennem næsten 20 år har vist sit værd og har bidraget til at forbedre gennemsigtigheden med hensyn til olieproduktpriserne samt fremme priskonvergens og gennemførelse af det indre marked i denne sektor;

- at tilpasse proceduren for indsamling og offentliggørelse af bulletinens oplysninger til de i dag herskende forhold.

Bruxelles, den 9. september 1998.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EF) nr. 1221/97 om almindelige regler for anvendelsen af foranstaltninger til forbedring af produktionen og afsætningen af honning« () (98/C 407/39)

Rådet for Den Europæiske Union besluttede den 4. september 1998 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Carlo Gottero til ordfører. Sektionen vedtog sin udtalelse den 23. juli 1998.

Det Økonomiske og Sociale Udvalg vedtog på sin 357. plenarforsamling den 9. og 10. september 1998, mødet den 9. september 1998, med 100 stemmer for og 6 hverken for eller imod følgende udtalelse.

1. ØSU godkender Kommissionens forslag om i det første anvendelsesår for forordning (EF) nr. 1221/97 at udsætte fristen for betalinger til den 31. januar 1999. Det drejer sig om betaling af udgifterne til foranstaltninger i forbindelse med de nationale programmer til forbedring af betingelserne for produktion og afsætning af honning.

2. Hvis fristen ikke udsættes, vil de nationale programmers varighed i det første år efter ØSU's mening blive for kort, hvilket kan gå ud over deres gennemslagskraft.

Bruxelles, den 9. september 1998.

Tom JENKINS

Formand for Det Økonomiske og Sociale Udvalg

() EFT C 222 af 16.7.1998, s. 15.
Det Økonomiske og Sociale Udvalgs udtalelse om »Kommissionens forslag til Rådets direktiv om ændring af direktiv 70/524/EØF om tilsætningsstoffer til foderstoffer, 95/53/EF om principperne for tilrettelæggelse af offentlig kontrol på foderstofområdet og 95/69/EF om betingelser og bestemmelser for godkendelse og registrering af visse foderstofvirksomheder og mellemhandlere« () (1999/C 40/04)

Rådet for Den Europæiske Union besluttede den 17. september 1998 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug, Udvikling af Landdistrikterne og Miljø, som udpegede Cornelius Scully til ordfører. Sektionen vedtog sin udtalelse den 12. november 1998.

Det Økonomiske og Sociale Udvalg vedtog på sin 359. plenarforsamling af 2. og 3. december 1998, mødet den 2. december 1998, følgende udtalelse med 100 stemmer for, 2 imod og 1 stemme hverken for eller imod.

Forslaget sigter mod indførelse af bestemmelser om procedurerne for godkendelse og registrering i overgangsperioden fra 1. april 1998 til 1. april 2001, idet der samtidig tages højde for ophævelsen af direktiv 77/101/EØF.

ØSU godkender den ændring, Kommissionen foreslår af direktiv 70/524/EØF, 95/53/EF og 95/69/EF. Ændringen er hensigtsmæssig og kommer belejligt. ØSU bemærker med tilfredshed, at forslaget ikke får finansielle følger for Fællesskabets budget.

Bruxelles, den 2. december 1998.

Beatrice RANGONI MACHIAVELLI

Formand for Det Økonomiske og Sociale Udvalg

() EFT C 266 af 25.8.1998, s. 14.
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EF) nr. 850/98 af 30. marts 1998 om bevarelse af fiskeressourcerne gennem tekniske foranstaltninger til beskyttelse af unge marine organismer« (1999/C 40/05)

Rådet for Den Europæiske Union besluttede den 9. november 1998 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug, Udvikling af Landdistrikterne og Miljø, som udpegede Jesús Muñiz Guardado til ordfører. Sektionen vedtog sin udtalelse den 12. november 1998.

Det Økonomiske og Sociale Udvalg vedtog på sin 359. plenarforsamling af 2. og 3. december 1998, mødet den 2. december 1998, følgende udtalelse med 102 stemmer for og 2 hverken for eller imod.

ØSU godkender Kommissionens forslag, da det udelukkende sigter mod at rette op på udeladelser, fejl og mangler i Rådets forordning (EF) nr. 850/98 om bevarelse af fiskeressourcerne gennem tekniske foranstaltninger til beskyttelse af unge marine organismer.

Bruxelles, den 2. december 1998.

Beatrice RANGONI MACHIAVELLI

Formand for Det Økonomiske og Sociale Udvalg